google/wiki40b huggingface dataset:
Lietuvos evangelikų baptistų bendruomenių sąjunga

LEBBS istorija

Trylika baptistų bendruomenių tarpukario metais buvo susijungusios į Lietuvos baptistų sąjungą, kuriai iki pat sąjungos likvidavimo 1940 m. vadovavo Teodoras Gerikas. Tuomet narių skaičius sumažėjo, nes į Vokietiją repatrijavo didesnė dalis vokiečių tautybės baptistų.
Narių skaičius ženkliai sumažėjo ir 1959 - 1960 m., kai didžioji dalis buvusio Klaipėdos krašto baptistų gavo teisę išvykti į Vokietijos Federacinę Respubliką. 1945 m. Lietuvos baptistai kartu su Latvijos ir Estijos tikėjimo broliais tapo TSRS evangelikų krikščionių baptistų sąjungos dalimi. Anksčiau viena nuo kitos nepriklausomos sąjungos ir toliau tvarkėsi gana savarankiškai, ir tik kai kurie klausimai buvo sprendžiami centralizuotai: dvasininkų ruošimas, rūpinimasis reikalinga literatūra.
Taip tęsėsi iki 1989 m., kai bendruomenių atstovų konferencijoje buvo nuspręsta atnaujinti savarankišką sąjungos veiklą. Kiek vėliau buvo atkurta narystė Pasauliniame baptistų aljanse, ir sąjunga priimta į Europos baptistų federaciją.

LEBBS šiandien

Baptistai Lietuvoje, kaip nedidelė konfesija, kai kuriose veiklos srityse kooperuojasi su kitomis Bažnyčiomis ar krikščioniškomis organizacijomis. Tai krikščioniškos literatūros leidyba, sekmadieninių mokyklų mokytojų ruošimas, labdaringa bei kultūrinė veikla ir kt. Lietuvos evangelikų baptistų bendruomenių sąjungos būstinė yra Klaipėdoje (Vytauto g. 38a).
Šiuo metu LEBBS sudaro aštuonios bendruomenės: Ylakių EBB, Kauno EKBB, Klaipėdos EBB, Mažeikių EKBB, Panevėžio "Dievo Malonės" BB, Šiaulių EKBB, Vilniaus "Naujojo Testamento" BB ir Visagino EKBB. Mažesniuose miesteliuose yra misijos taškai, tikinčiųjų grupės.

LEBBS struktūra

Aukščiausias LEBBS sprendžiamasis organas yra LEBBS bendruomenių konferencija, kuri surenkama nerečiau kaip kartą per metus. Joje dalyvauja po du atstovus iš kiekvienos bendruomenės. Būtent konferencija numato veiklos kryptis ir prioritetus, renka sąjungos tarybą ir pirmininką, priima ir keičia įstatus.
LEBBS taryba tarp konferencijų įgyvendina konferencijos nutarimus. Į ją įeina 7 žmonės iš skirtingų bendruomenių. Renkama 3 metų laikotarpiui.
LEBBS pirmininkas atstovauja sąjungai įvairiuose institucijose. Atsako už tarybos veiklą, vadovauja jos posėdžiams. Atskaitingas tarybai ir konferencijai. Renkamas 3 metų laikotarpiui.
Jurgis III

Biografija

Karaliaus Jurgio II vaikaitis.

Valdymas

Remdamasis torių partija mėgino nuo valstybės valdymo nušalinti vigus ir sustiprinti monarcho valdžią. Su ministru pirmininku F. Northu Š. Amerikoje vykdė politiką, dėl kurios kilo Amerikos nepriklausomybės karas trukęs nuo 1775 iki 1783 m. Karas baigėsi D. Britanijos pralaimėjimu. Nuo 1765 m. Jurgis III sirgo (manoma, porfirija). 1788 m. Parlamentas svarstė galimybę valdžią perduoti sūnui Velso princui Jurgiui, bet kitais metais Jurgio III sveikata pagerėjo. Būdamas karalius ir neparlamentinės valdžios šalininkas, Jurgis III rėmė D. Britanijos karus su revoliucine Prancūzija ir Napoleonu I (1793–1815 m.). 1806 m. Jurgis III apako, 1811 m. tapo neveiksnus. Iki Jurgio III mirties regentu buvo sūnus, 1820 m. tapęs karaliumi Jurgis IV.
Labanoro pilkapynas

Pilkapynas

Pilkapiai datuojami VIII–XIII a. 9 žemių sampilai yra nuo 7 iki 18 m skersmens ir nuo 0,4 iki 1,2 m aukščio; rekonstruojant Molėtų-Labanoro kelią, nuardyta vieno sampilo pusė, du apardyti senų duobių. Teritorija patenka į Labanoro regioninį parką.
Gonavo įlanka

Gonavo įlanka (pranc. Golfe de la Gonâve) – didelė Karibų jūros įlanka, įsiterpusi į vakarinę Espanjolos salos dalį. Jos centrinėje dalyje yra nemaža Gonavo sala, o pakrantėse – Kajemitų salelės. Prie įlankos įsikūrę šie Haičio miestai: Port o Prensas, Gonaivas, Sent Markas, Miražoanas, Žeremi.
Didžiausia įtekanti upė – Artibonitas.
Pasigailėk mūsų

Pasigailėk mūsų – 1978 m. Lietuvos kino studijoje sukurtas meninis filmas Vytauto Radaičio apysakos „Mano Galilėjus“ motyvais. Istorinė drama. Spalvotas, plačiaekranis. Filmo trukmė – 68 min.

Siužetas

Kaunas, 1943 metai. Kapelionas Jomantas – vienos iš vokiečių okupuoto miesto gimnazijos dvasininkas ir abiturientų draugas. Gimnazistas Algis Narbutas – pats rimčiausias, tačiau anaiptol ne paklusniausias jo mokinys. Nacistai suima klasės mokinius ir išsiunčia į koncentracijos stovyklą. Kapelionas, bandęs priešpastatyti savivalei moralės principus, pralaimi. Jis bejėgis išgelbėti mokinius ir siekia pasivyti traukinį su įkalintais gimnazistais, kad galėtų juos bent paskutinį kartą palaiminti.
Implantacija

Implanto implantavimas

Tai protezo ar kitokio implanto įsodinimas į organą. Gali būti metalinio danties (implanto) implantacija į žandikaulį, silikoninio maišelio implantaciją į krūtį ir kt.

Blastocistos implantacija

Tai apvaisinto kiaušinėlio, o tiksliau segmentuotos blastocistos įsitvirtinimas gimdos sienelės puriajame sluoksnyje(endometriume) ar gimdos dugne (viršuje), ir toliau sekantis išorinių blastulės sluoksnių skverbimasis gilyn į gimdos sienelę. Betarpiškai po implantacijos prasideda placentos formavimasis. Žmogaus atveju anomali implantacija gali vykti ne tik į gimdą, bet ir į kiaušintakį, labai retai į pilvo ertmę. Tokios implantacijos vadinamos ektopinėmis. Žmogaus implantacija vyksta 6-12 dienomis po apvaisinimo.
Lokbatanas

Istorija

Senais laikas čia būta gyvenvietės netoli karavanų kelio. O vietovės čia pelkėtos, todėl kartais nuskęsdavo kupranugariai. 
Gyvenvietės pavadinimas Lök-batan išvertus reiškia „Skęstantis kupranugaris“. ("Lök" farsi kalba "kupranugaris", o "batan"- skęstantis.)
XX a. pradžioje netoliese radus naftos, čia kūrėsi miestelis.
1930 m. Baku buvo pastatytas šilumvežis–tanklaivis, kuris vėliau buvo pavadintas Lok-Batanu.
Dabartiniame mieste yra modernūs prekybos centrai, Olimpinis Sporto kompleksas su futbolo aikštynais, pastatytos kelios mokyklos ir prekybos turgus.
Atskiroji nuomonė

Atskiroji nuomonė – vieno ar kelių teisėjų pozicija priimant sprendimą, nesutampanti su daugumos nuomone. Gali būti išreiškiama ir įforminama kaip atskiras dokumentas, teismo aktas. Privalomosios galios neturi. Svarbus konstitucinės teisės, kitų teisės mokslo šakų tyrimo objektas.

Reikšmė

Atskiroji nuomonė padeda „demistifikuoti“ teisę, kaip vienmintiškumo pasireiškimą, teisę, „visais“ atvejais turinčią vienintelį teisingą sprendimą. Atskiroji nuomonė skatina dauguma teisėjų balsų priimtą nutarimą stipriau argumentuoti ir konkuruoti su atskirosios nuomonės argumentais. Parodo, kad teisme gali būti keli teisingi sprendimai. Padeda susidaryti išsamesnį vaizdą apie sprendžiamą konstitucinę problemą. Teisėjų daugumai teks atsižvelgti į mažumos argumentus ir rasti naujų bei stipresnių argumentų.

Lietuva

Lietuvoje egzistuoja LR KT (pagal LR KT įstatymą). Pirmasis Lietuvoje atskirąją nuomonę išreiškė prof. Egidijus Šileikis (LEO LT ir kitose bylose).
Terezina

Istorija

Miestas įkurtas 1852 m. kaip valstijos sostinė. Pavadinta imperatoriaus Pedro II žmonos Terezos Marijos garbei.
Santjagas (Čilė)

Sportas

Mieste 1962 m. vyko VII pasaulio futbolo čempionatas.
Koricino sūris

Koricino sūris (lenk. Ser koryciński) – Koricino kaimo apylinkėse gaminamas namų gamybos sūris, kuris yra gaminamas iš nepasterizuoto galvijų pieno. Manoma, kad vietiniai gyventojai pradėjo gaminti šį sūrį po Švedų tvano (1655–1660 m.), kurio metu šveicarų kareiviai dalyvavę kare išmokino vietinius gyventojus kaip gaminti tokį sūrį. Sūris turi įvairių prieskonių ir kartais gaminamas su česnaku. Pagamintas sūris sveria apie 3 kg, kurio gamybai reikalingi apie 25 litrai pieno. 2005 m. sūris buvo įtrauktas į tradicinių Lenkijoje gaminamų produktų sąrašą. Sūrio gamintojai turi asociaciją, kurią sudaro 30 sūrio gamintojų.
Veltins-Arena

Istorija

Planai pastatyti naują stadioną kilo XX a. 10-ojo dešimtmečio pabaigoje, kai senasis Parkstadion stadionas tapo visiškai morališkai pasenęs. Po istorinės FC Schalke 04 pergalės UEFA taurės finale 1997 m. ir artėjant klubo šimtosioms metinėms 2004 m. buvo nutarta statyti naują, modernų stadioną.

Vieta, išplanavimas

Naujasis stadionas pastatytas senojo vietoje, tačiau dėl po stadionu esančių anglies kasyklos šachtų teko jį pasukti apie 45° kampu. Stadione yra 2 aukštų tribūnos. Tarp šių dviejų aukštų aplink visą stadioną yra 72 VIP ložės.

Stogas ir aikštelė

Stadionas, priklausomai nuo oro sąlygų, gali būti uždaras arba atviras. Stadiono centre, virš aikštelės kabo video kubas. Jį sudaro 4 ekranai, kurių kiekvieno plotas yra 35 m².
Aikštelė iš stadiono gali išvažiuoti per 4 valandas. Todėl veja gali augti normaliomis sąlygomis, be šviesos trūkumo, taip pat koncertų metu ji nenukenčia.

Maitinimas

Stadione yra 15 mažų restoranų, 50 grilinių ir 35 kavinės. Per vieną dieną stadione gali būti paruošta 2,5 tonos dešrelių ir 1000 m² picos. Stadionas turi 5 km ilgio alaus tiekimo liniją, kuria per rungtynes galima išpilstyti apie 52 000 litrų alaus.

Renginiai

Stadione jau vyko tokie renginiai kaip 2004 m. UEFA Čempionų lygos finalas, Bruce Springsteen ir Bon Jovi koncertai. 2006 m. čia buvo sužaistos penkios XVIII pasaulio futbolo čempionato rungtynės.
Verdeno sutartis

Verdeno sutartis (pranc. Traité de Verdun, vok. Vertrag von Verdun, it. Trattato di Verdun) − 843 m. aktas, kuriuo Frankų valstybės imperatoriaus Karolio Didžiojo vaikaičiai Lotaras I, Karolis II Plikagalvis ir Liudvikas II Vokietis pasidalijo Karolio Didžiojo valdas.
Lotarui I liko imperatoriaus titulas; valdyti jis gavo Italiją ir žemių tarp Reino ir Ronos, Karolis II Plikagalvis gavo žemes į vakarus nuo Reino (Vakarų Frankų karalystė), Liudvikas II Vokietis − į rytus nuo Reino (Rytų Frankų karalystė).
Šia sutartimi susidariusios valstybės davė pradžią būsimai Italijai, Prancūzijai, Vokietijai ir maždaug atitiko pradėjusių susidaryti italų, prancūzų ir vokiečių tautų gyvenamą teritoriją.
FK Cetinje

Istorija

Klubo įkūrimo metais laikomi 1975-ieji. Jugoslavijoje žaidė regioninėse varžybose. Nepriklausomos Juodkalnijoje ilgą laiką žaidė Trečioje ir Antroje lygose.

Pasiekimai

2015-16 m. sezone užėmė antrąją vietą Antros lygos pirmenybėse. Dalyvavo pereinamosiose rungtynėse, kurias pralaimėjo ir į elitą nepateko.
Volemija

Morfologija

Tai visažalis 25-40 m aukščio medis. Žievė labai savita, tamsiai rudos spalvos, gumbuota. Dažniausiai daugiakamienis. Šakos tankios ir pasižymi tuo, kad išaugusios daugiau nesišakoja. Po kelerių metų ant šakos subrandina kankorėžį. Šiam subrendus, šaka žūva. Nauja šaka atauga iš snaudžiančio pumpuro ant pagrindinio kamieno. Lapai plokšti, linijiški, 3-8 cm ilgio, 2-5 mm storio, išsidėstę priešiškai. Kankorėžio sėklos žalios, 6-12 cm ilgio, 5-10 cm skersmens, subręsta po 18-20 mėn. nuo apdulkinimo.

Atradimas

Volemiją 1994 m. rugsėjo 10 d. Australijoje, Mėlynuosiuose kalnuose esančiame Volemio nacionaliniame parke atrado šio parko darbuotojas David Noble. Jis greit atpažino, kad tai nežinomas augalas, todėl jį pristatė botanikos specialistams. Volemija buvo lyginama su kitais spygliuočiais medžiais ir nustatyta, jog tai priešistoriniais laikais augęs araukarijinių šeimos augalas. Paskutinės rastos volemijos fosilijos yra iš laikotarpio prieš 2 mln. metų.
Vėliau šį augalą pavyko padauginti ir jis dabar eksponuojamas pasaulio botanikos soduose.
Thalo dykuma

Thalo dykuma (angl. Thal Desert) – dykuma Pandžabe (Pakistanas). Tai didelė teritorija tarp Dželamo ir Indo (Sindo) upių, netoli Pothohar plynaukštės. Ilgis iš šiaurės į pietus yra apie 300 km, didžiausias plotis – 110 km, mažiausias plotis – 30 km.
Thalo dykuma priklauso Bhakkar, Khushab, Mianwali, Jhang, Layyah ir Muzaffargarh rajonams. Dykumos dalis Jhang’o rajone yra ant Dželamo upės kranto.
Geografiškai panaši į Čolistano ir Taro dykumas.
Thalo dykumoje gyvena tokios gentys kaip Aheer, Bhachar, Johiya, Mammak, Chhina, Baloch, Tiwana, Sial, Baghoor, Awans, Rahdari, Lashari, Jhammat, Gahi ir Waghra.
Vladislava

Istorija

Vladislavoje būta akmens amžiaus gyvenvietė, kadangi archeologai čia rado titnago dirbinių ir skelčių.

Aplinkinės gyvenvietės

AUKŠTADVARIS
Bebrinės dvaras

Istorija

Pirmieji dvaro pastatai buvo pastatyti dar Livonijos ordino gyvavimo pradžioje. 1562 m. dvaras atiteko Kasparui Zybergui ir Zybergai dvarą valdė iki XIX a. pradžios. 1803 m. sausio 6 d. grafui Mykolui Pliateriui (1777–1862) vedus baronienę Izabelę Heleną fon Zybergą (1785–1849), dvaras iki 1920 m. priklausė Plater-Zybergų giminei. 
Dabartinius rūmų pastatą, pagal italų kilmės lenkų architekto L. Markoni (1834–1919, it. Leander Jan Marconi) projektą pradėjo statyti Mykolo ir Izabelės sūnus Stanislovas Kazimieras Pliateris-Zybergas (1823–1895), o darbus 1896 m. baigė jo sūnus Juozapas Marijus Pliateris-Zybergas (1859–1933)
Pastatyti raudonų plytų rūmai buvo dviejų aukštų su palėpe. Rūmų patalpas puošė krištolo šviestuvai, iš Paryžiaus atvežti antikvariniai baldai. Dvi svetaines ir biblioteką puošė marmuro židiniai, apie ovalų stalą stovėjo Liudviko XV laikų stiliaus kėdės, sienas puošė įvairūs gobelenai.
1921 m. rūmai buvo nacionalizuoti ir perduoti mokyklos reikmėms. 1960 m. vietoj palėpės buvo pastatytas trečias pastato aukštas.
Juozas Dauparas

Juozas Dauparas (1903 m. gruodžio 17 d. Oniūnai, Linkuvos valsčius – 1970 m. rugpjūčio 29 Čikaga) – Lietuvos agronomas, žemės ūkio mokslų daktaras (1939 m.).

Biografija

1924–1928 m. mokėsi Lietuvos universiteto Humanitarinių mokslų fakultete, 1928–1931 m. Dotnuvos žemės ūkio akademijoje, 1931–1933 m. dirbo agronomu Šeduvoje, Kėdainiuose. 1935–1936 m. Joniškėlio žemės ūkio mokyklos vedėjas. 1937–1939 m. studijavo Vienos aukštojoje žemės ūkio mokykloje. Po Antrojo pasaulinio karo išvyko į JAV.
Išvertė E. Lesgafto knygą „Trumpas fizinės geografijos kursas“ (1925 m.). Rėmė lietuvių knygų leidybą.
Trumpalaikis vertybinių popierių skolinimas

Trumpalaikis vertybinių popierių skolinimas (angl. short selling) – investicinis spekuliacinis produktas, sandoris, kuriuo tikimasi gauti pelno iš vertybinių popierių (VP), kurie asmeniui nepriklauso nuosavybes teise sandorio dieną, pardavimo.
Trumpalaikis vertybinių popierių skolinimasis, norint juos parduoti, reiškia finansinės priemonės, tokios kaip akcija, pardavimą, kurios pardavimo metu pardavėjas neturi. Tai daroma pasiskolinant priemonę iš atitinkamos priemonės turėtojo. Taip pasiskolinti vertybiniai popieriai tam tikrą dieną grąžinami, nuperkant tokią pačią priemonę rinkoje ir sugrąžinant ją skolintojui. Tokio sandorio grąža yra teigiama, jeigu rinkos kaina yra didesnė tuo metu, kai priemonė parduodama, už rinkos kainą tą dieną, kai baigiasi paskolos terminas; ir atvirkščiai, jei pardavimo momentu vertybinio popieriaus kaina buvo mažesnė, negu atpirkimo metu, tai tokio sandorio grąža yra neigiama.
Trumpalaikis pardavimas laikomas moraliniu požiūriu neigiamas nepaisant to, ar jie yra teisėtai priimami kai kuriose šalyse.

Lietuvoje

Lietuvoje trumpalaikio vertybinių popierių skolinimo sandoriai gali būti sudaromi, skolinantis Vilniaus vertybinių popierių biržos Oficialiajame bei Papildomajame sąrašuose kotiruojamus vertybinius popierius.
Gostaresh Foulad FC

Istorija

Klubas įkurtas 2008 m.
Romanas Krasninkevičius

Romanas Krasninkevičius (1926 m. lapkričio 18 d. Stulgeliai, Kybartų valsčius – 1996 m. balandžio 20 d. Marijampolė) – Lietuvos tautodailininkas grafikas.

Biografija

Savamokslis. 1944 m. buvo išvežtas darbams į Vokietiją. Nuo 1951 m. dirbo įvairiose Marijampolės įmonėse.

Kūryba

Pirmieji kūriniai sukurti tušu, akvarele, guašu. Nuo 1964 m. kūrė paspalvintus medžio raižinius ir linoraižinius. Sukūrė kaimo darbų vaizdų („Gano avis“ 1968 m., „Tėtukas sėja“ 1973 m., „Bruka kanapes“, „Pasėjau linelį“, abu 1979 m.), portretų („Stasė“, „Jonas“, abu 1981 m., „Autoportretas su voveraite“ 1982 m.), poetiškų gamtos vaizdų („Drobių balinimas“ 1983 m.), kūrinių liaudies dainų motyvais („Laukelį ariau, gražiai dainavau“, „Iš rytų šalelės saulelė tekėjo…“, „Kaip aš jojau per žalią girelę“, visi 1984 m.). Ankstyvieji raižiniai nedidelio formato, vėlesni – dideli, monumentalaus vaizdo, dekoratyvūs; ryškios lietuvių liaudies raižinių tradicijos. Figūros apibendrintos, primityvios plastikos, pabrėžtos juoda sodria linija, nuspalvintos dusliomis spalvomis, kartais įkomponuojamos ryškesnės detalės, tekstai. Nuo 1951 m. dalyvavo parodose. Kūrinių turi Lietuvos dailės muziejus, Nacionalinis Čiurlionio dailės muziejus, Marijampolės kraštotyros muziejus.
Naminukas

Naminukas – vaikų žurnalas, leidžiamas nuo 1992 m. balandžio 20 d. Kaune, Gedimino g. 47-137. ISSN 1392-2572

Istorija

Iš pradžių ėjo kaip žurnalo „Šimtavardis“ priedas vaikams. Steigėjas ir leidėjas Vilius Užtupas, Kauno leidybinė įmonė „Vingis“, nuo 2000 m. – Kauno leidybinė įmonė „Pienių pieva“, nuo 2005 m. – „Ekspress leidyba“. Tiražas 1992 m. – 30 000 egz., 1997 m. – 55 000 egz.
Nord Rastikas

Istorija

Mikmakai buvo pirmieji gyventojai. Šiuose kraštuose pirmieji užkariautojai buvo prancūzai.
Vėliau prancūzus pakeitė britų administracija. Nuo XVII a. čia gyveno europiečiai.
Absoliuti gyventojų dauguma yra europiečių kilmės.
Užkulas

Užkulas – plona gyvulių riebalų plėvė, kuri supa vidaus organus (avies, karvės, kiaulės). Tai daugelio Europos tautų kulinarijoje naudojamas subproduktas, pvz. dešrų, mėsos pyragų, vyniotinių, paštetų ruošimui. Kaitinant riebalai ištirpsta beveik visiškai, bet jungiamojo audinio membranos išlieka, naudojamos užpildyti mėsos ruošiniu, išlaikyti patiekalo formą.
Užkulo patiekalų pavyzdžiai: Šveicarijoje – atriau,   Prancūzijoje – crépinette, Kipre – sheftalia, Anglijoje – faggot, Italijoje fegatelli, Rusijoje, Ukrainoje – salnik.
Gumbiai

Istorija

XX a. buvo Gintautų valda Pagirių valsčiuje.
Justiniano kodeksas

Justiniano kodeksas (lot. Codex Iustinianus) – viena iš 4 dalių teisės rinkinio, vėliau pavadinto civiliniu teisės sąvadu (Corpus iuris civilis).

Istorija

528 m. vasario 13 d. įstatymų rinkinio sudarymą inicijavo imperatorius Justinianas I, išleisdamas konstituticją (Constitutio de novo codice componendo; vad. Constitutio Haec), nurodydamas surinkti visus galiojančius imperatoriaus įstatymus. Teisės kompiliatoriai turėjo plačią diskreciją trumpinti bei aktualizuoti teisės normas.
Juozas Vyšniauskas

Biografija

1968 m. baigė Telšių taikomosios dailės technikumą. Nuo 1968 m. mokytojavo. Nuo 1974 m. dirba spaudoje. 1978 m. Vilniaus universitete baigė žurnalistiką. 1991–1996 m. Skuodo rajono laikraščio „Mūsų žodis“ vyriausiasis redaktorius. Bendradarbiauja žurnale „Žemaičių žemė“. Daugiausia rašo kultūros gyvenimo, kraštotyros temomis.
1992 m. vienas Skuodo muziejaus steigėjų. Lietuvos žurnalistų sąjungos ir Tautodailininkų sąjungos narys.
Žvirgždaičiai

Istorija

1917 m. įkurta parapija, iš Paluobių atvežta ir perstatyta medinė bažnyčia.
1950–1975 m. buvo Žvirgždaičių apylinkės centras.
Pranas Gailius

Biografija

Mokėsi Mažeikių gimnazijoje. Per Antrąjį pasaulinį karą pasitraukė į Vakarų Europą. 1945 m. apsigyveno Strasbūre, piešimo mokėsi Taikomosios dailės mokykloje. 1950 m. studijavo F. Léger meno akademijoje, nuo 1953 m. – Aukštojoje nacionalinėje dailės mokykloje Paryžiuje.

Kūryba

Ankstyvojoje tapyboje yra tašizmo bruožų, siekta abstrakčios formos plastinio raiškumo (ciklas „Intra muros“ 1965 m.), vėliau išryškėjo japonų kaligrafijos įtaka, minimalistinė raiška („Šešėliuotos aukštumos“ 1985 m.). Grafikos kūriniai pasižymi kontūro ekspresija, jie aiškių siluetų, dinamiškų linijų, derintas ornamentinis linijinis piešinys, gamtos elementų vaizdai, šriftas, taikyta reljefinė spauda.
Žymesni kūriniai: „Puikusis pavasaris“, „Tarantulas“, ciklai „Metamorfozės“ (1963 m.), „Incablock“, „Kammerblock“ (abu aštuntame dešimtmetyje). Sukūrė unikalių dailininko knygų. Nuliejo akvarelių („Geltona figūra“, „Ritmas geltoname fone“, abi septintasis dešimtmetis), sukūrė taupia, spontaniška raiška išsiskiriančių piešinių („Autoportretas en arlequin“ 1950 m.). Kūryba turi abstrakčiojo ekspresionizmo bruožų, vyrauja poetinė nuotaika, yra šiek tiek tautodailės įtakos („Sielrankšluosčiai“ 1987 m.). Surengė parodą 2005 m. Vilniuje.
Algirdas Gustaitis (1916)

Biografija

Mokėsi Kaune, baigė gimnaziją, studijavo Kauno Vytauto Didžiojo universitete ir Vilniaus universitete. Dirbo Vilniaus universiteto bibliotekoje, domėjosi istoriografija, kartografija, parengė Lietuvos žemėlapį, rašė paaiškinimus istoriniams žemėliapiams, siekdamas parodyti tikrąsias Lietuvos žemes. Straipsniais iš Vilniaus dalyvavo Marijampolės "Naujoje gadynėje", tvirtino: "Lietuvoje neturi likti nei vieno žydo, nei vieno imigruoto polonizacijos tikslams žmogaus!" 
1944 m. pasitraukė į Vakarus. Hanau lietuvių stovykloje Vokietijoje, įsitraukė į kultūrinę veiklą, studijavo vokiečių literatūrą Frankfurto universitete, paskui persikėlė į JAV (Čikaga, Los Andželas), 1947 m. – į Filadelfiją. Čikagoje laikraščio „Laisvoji Lietuva“ kultūros skyriaus redaktorius, aktyviai veikė šaulių, skautų organizacijose. 
Rašė publicistinius straipsnius, biografines apybraižas. Priklausė kino apdovanojimus „Auksinis gaublys“ skiriančiai Holivude įkurtai užsienio spaudos asociacijai. 
1991 m. lankėsi Lietuvoje, 1998 m. išleido poetiškai pakilią knygą apie kelionę su 257 nuotraukomis, 6 žemėlapiais, 79 brėžiniais ir atspaudais.
Anri Brėjus

Biografija

Paleolito urvų tyrinėtojas, sudarė vėlyvojo paleolito klasifikavimo sistemą. Nuo 1897 m. domėjosi paleolito menu; tyrinėjo Pietų Prancūzijoje, Šiaurės Ispanijoje, Pietų Afrikoje. 1910–1960 m. Paryžiaus žmogaus paleontologijos instituto ir 1929–1947 m. Kolež de Frans profesorius. Paskelbė daugiau, kaip 600 mokslinių straipsnių, dauguma iliustruoti.
Petras Stauskas

Biografija

P. Stauskas gimė 1919 m. Tolovkos kaime, Samaros gubernijoje, Rusijoje, tremtinių valstiečių Antano ir Kotrynos Stauskų iš Lietuvos šeimoje. 1922 m. su tėvais sugrįžo į Lietuvą, į jų žemę Jaskoniškėse, Zarasų apskrityje. Čia Dusetose lankė pradžios mokyklą, Antalieptėje - progimnaziją, o 1939 m. baigė Rokiškio J. Tumo-Vaižganto gimnaziją. Vėliau Kauno karo mokykloje mokėsi paskutinėje aspirantų laidoje. 1940 m. išlaikė egzaminus į Kauno dailės institutą Ąžuolų kalne. Karo mokyklai išsikėlus į Vilnių, perėjo mokytis į Dailės akademiją, kur buvo iš karto priimtas į antrą kursą. Pradėtuosius dailės mokslus 1941 m. birželio 14 d. rytą nutraukė areštas ir tremtis. Lageryje išbuvo dvejus metus. 1943 m. buvo paleistas, vėliau buvo mobilizuotas į 16-ąją lietuviškąją diviziją Balachnoje. Su ja perėjo visą Lietuvą, prie Tilžės buvo sužeistas. Vėliau buvo išsiųstas į Mandžiūriją kariauti su japonais. 1946 m. buvo demobilizuotas ir iki 1950 m. tęsė dailės studijas Vilniuje.
1951–1988 m. buvo valstybinio M.K. Čiurlionio dailės muziejaus direktoriumi. P. Stauskui vadovaujant muziejui, buvo įsigyta nemažai išeivijos dailininkų darbų, buvo surengtos jų darbų parodos, pastatytas M. K. Čiurlionio kūrybai skirtas priestatas, Paveikslų galerija, skirta Mykolo Žilinsko dovanotai kolekcijai, Druskininkuose atidarytas M. K. Čiurlionio memorialinis muziejus, Įgulos bažnyčioje įsikūrusios skulptūros ir vitražo galerijos fonduose buvo išsaugota Juozo Zikaro „Laisvės“ skulptūra ir kt.
Mbeja

Istorija

Mbeja pradėjo kurtis XX a. pr., kuomet čia kėlėsi aukso ieškotojai. Didesnę reikšmę įgijo 1969 m., kuomet pradėtas tiesti geležinkelis.
Medalis

Medalis (pranc. médaillon < it. medaglia < lot. metallum – metalas) – smulkiosios skulptūros kūrinys, apdovanojimo arba atminimo ženklas. Artimas monetai.

Medaliai kaip karinis įvertinimas

Visi kareiviai gali būti apdovanoti medaliais už nuopelnus kare. Tai gali būti kito kareivio išgelbėjimas, svarbios misijos vykdymas, pavojingų užduočių atlikimas, kareivio specializacijos tiesioginio darbo įvertinimas. Medalius kareiviams skiria krašto apsaugos ministras.

Proginiai medaliai

Medaliai taip pat gali atspindėti svarbią datą žmonijos, grupės ar vieno žmogaus gyvenime, kartais vaizduojami žmonių portretai. Kitaip tariant, medalis gali būti suprantamas kaip atskiras autorinis kūrinys, smulkiosios skulptūros forma. Jame gali būti pavaizduoti ir paprasti gamtos, buities epizodai. Tačiau įprasta, jog medaliai daromi kiek iškilmingesnėms progoms pažymėti.
Medaliai dažniausiai būna gaminami iš metalo, tačiau gali būti ir moliniai ar mediniai.

Šaltiniai

„Tarptautinių žodžių žodynas“, 1985 m., Vilnius.
Lietuvos futbolo varžybos 1939–1940 m.

Marijampolės apygarda

Pirmenybės nevyko.

Panevėžio apygarda

Pirmenybės nebaigtos.